wickkiey/tamil-wikipedia-chunked huggingface dataset:
# சஞ்சீவ் சிம்மல்கி

## தொழில்

இவர் கணினிப் பொறியாளராக தொழில் ரீதியாக பயிற்சி பெற்றவர். இவர் தனது ஆரம்ப பயிற்சியை மாதவ குடி என்பவரிடமிருந்து பெற்றார். பின்னர் சி. ஆர். வியாசின் கீழ் வந்தார். மும்பையில் டி. ஆர். பாலாமணி மற்றும் பாலச்சந்திரன் ஆகியோரின் கீழ் கர்நாடக இசையிலும், புகழ்பெற்ற மிருதங்கக் கலைஞர் டி. எஸ். நந்தகுமாரின் கீழ் கொன்னக்கோலிலும் பயிற்சி பெற்றார்.  
மும்பை, புனே, இந்தூர், கொல்கத்தா, மிராஜ், நாக்பூர் போன்ற இடங்களில் பல இடங்களில் தனது இசை நிகழ்ச்சிகளை நடத்தியுள்ளார் .
# சஞ்சீவ் சிம்மல்கி

## விருதுகளும் அங்கீகாரமும்

- 2007 - மராத்தித் திரைப்படமான ' ஆயி ஷப்பத் ' படத்திற்காக சிறந்த ஆண் பின்னணி பாடல் விருது.
- 2006 - ஜீ தொலைக்காட்சி கௌரவ் புராஸ்கர், வி சாந்தரம் புராஸ்கர் மற்றும் மகாராட்டிரா ஷாசன் புராஸ்கர் ஆகியவற்றுக்கு பரிந்துரைக்கப்பட்டார்
- 2005-2006 - ஒரு சான்று மற்றும் ரூ .25,000 / - ரொக்கத்தைக் கொண்ட சங்கீத சிரோமணி விருது.
- 1995 முதல் 98 வரை - இந்திய அரசால் தேசிய உதவித்தொகை வழங்கப்பட்டது.
- 1993 - அகில இந்திய வானொலியால் நடத்தப்பட்ட 23 வயதுக்குட்பட்ட அகில இந்திய இளைஞர்களின் வெற்றியாளர்.
# சி. ஆர். வியாசு

**சிந்தாமன் ரகுநாத் வியாசு** (Chintaman Raghunath Vyas) (9 நவம்பர் 1924&nbsp;- 10 சனவரி 2002), **சி. ஆர். வியாசு** என்று பிரபலமாக அறியப்பட்ட இவர், ஒரு இந்தியப் பாரம்பரிய இசைப் பாடகராவார். இவர் கியால் பாணியைப் பாடுவதில் பெயர் பெற்றவர்.
# சி. ஆர். வியாசு

## ஆரம்ப கால வாழ்க்கை

வியாசு மகாராட்டிராவின் உஸ்மானாபாத்தில் சமசுகிருத அறிஞர்கள் மற்றும் ஹரி கீர்த்தங்கர்களின் குடும்பத்தில் பிறந்தார். இவரது தந்தை மற்றும் தாத்தாவின் பாடலாலும், இராமாயணம், மகாபாரதம் ஆகியவற்றாலும் ஈர்க்கப்பட்டார்.  
கிராணா பள்ளியின் கோவிந்திராவ் பட்டாம்பிரேக்கர் என்பவரிடமிருந்து பத்தாண்டு காலமாக தனது ஆரம்ப இசை பயிற்சி பெற்றார். பின்னர் குவாலியரின் ராஜரம்புவ பரத்கரிடமிருந்து கற்றுக்கொண்டார். இவர் குவாலியர் பாணியில் பாடும் போது, ஆக்ரா பள்ளியைச் சேர்ந்த ஜெகநாத்புவ புரோகித் அவர்களால் ஈர்க்கப்பட்டு அவரிடமிருந்தும் கற்றுக்கொள்ளத் தொடங்கினார். யசுவந்த்புவா மிராஷி, எஸ் என் ரத்தஞ்சங்கர், சிதானந்த் நாகர்கர், எஸ். சி. ஆர். பட் மற்றும் கே. ஜி. கிண்டே, போன்ற மற்ற அறிஞர்கள்/ இசைக்கலைஞர்களின் வழிகாட்டுதல் இவருக்கு கிடைத்தது. இதன் மூலம் இவர் பயனடைந்தார் ,
# சி. ஆர். வியாசு

## தொழில்

இவர், ஒரு திறந்த குரலைக் கொண்டிருந்தார். மேலும் இவர் பயிற்சியில் ஈடுப்பட்டிருக்கும்போது அனைத்து வெவ்வேறு கரானாக்களின் கலவையைப் பாடினார், ஆனால் குவாலியர் கயாகியின் செல்வாக்கு மிகவும் முக்கியமானது.  
இவருக்கு இசை ஒரு முதன்மை தொழில் அல்ல. இவர் ஐடிசி நிறுவனத்தில் பணிபுரிந்தார். இவர் அனைத்திந்திய வானொலி மற்றும் தொலைக்காட்சி போன்ற ஊடகங்களில் முன்னணி கலைஞராக இருந்தார். இந்தியாவிலும் வெளிநாட்டிலும் முக்கிய இசை நிகழ்ச்சிகளிலும் பங்கேற்றுள்ளார்.  
இவரது சீடர்களில் சிறீபாத் பரட்கர் (இவரது சொந்த குருவும் பழம்பெரும் குவாலியர் கரானா பாடகருமான பி.டி.ராஜரம்புவ பரட்கரின் மகன்), பிரபாகர் கரேக்கர், சிறீராம் பரசுராம், சஞ்சீவ் சிம்மல்கி, கணபதி பட் மற்றும் தனது மகன் சுகாசு வியாசு ஆகியோர் அடங்குவர். சிதேந்திர அபிசேகி கிட்டத்தட்ட பத்து ஆண்டுகள் இவரது மாணவராக இருந்தார்.
# சி. ஆர். வியாசு

## தனிப்பட்ட வாழ்க்கை

இவர் இந்திரா என்பவரை மணந்தார். இவர்களுக்கு - சுகாசு வியாசு, ஒரு பாரம்பரிய பாடகரான, சதீசு வியாசு, முக்கிய சந்தூர் இசைக்கலைஞரான, பட்டய கணக்காளர் சசி வியாசு ஆகிய மூன்று மகன்கள் உள்ளனர்.  
இவர் பாரம்பரிய இராகங்கள் மற்றும் பாண்டிதிசுகளையும் ஆராய்ச்சி செய்தார். மேலும், *குணிஜான்* என்ற புனைப் பெயரில் வெவ்வேறு இராகங்களில் 200 க்கும் மேற்பட்ட பாண்டிதிசுகளை இயற்றினார் . தனது குரு குணிதாசுக்கு அஞ்சலி செலுத்தும் விதமாக இவர் 1977 இல் குணிதாசு சங்கீத சம்மேளனத்தைத் தொடங்கினார். இவர் இராக சரிதம் என்ற புத்தகத்தை எழுதியுள்ளார். இது இசைத்துறையில் இவரது படைப்புகளை சுருக்கமாகக் கூறுகிறது. புத்தகத்தின் புதுப்பிக்கப்பட்ட பதிப்பு சமீபத்தில் 2019 இல்இவரது மகன் சுகாசு வியாசுவல் வெளியிடப்பட்டது.
# சி. ஆர். வியாசு

## விருதுகளும் அங்கீகாரமும்

- 1999 இல் மத்திய பிரதேச அரசு தான்சேன் சன்மான் விருதினை வழங்கியது.
- 1999 இல் குரு தீனநாத் மங்கேசுகர் புரஸ்கார் வழங்கப்பட்டது.
- 1998 இல் மராத்வாடா கௌரவ் புரஸ்கார்
- 1994 இல் உஸ்தாத் ஹபீஸ் அலிகான் விருது
- 1992 இல் பத்ம பூசண் வழங்கப்பட்டது.
- 1990 இல் மகாராட்டிர கௌரவ் புரஸ்கார்
- 1987 இல் சங்கீத நாடக அகாதமி விருது
# மாதவ குடி

பண்டிட் **மாதவ் குடி** (Madhava Gudi) (23 திசம்பர் 1941 - 22 ஏப்ரல் 2011) இவர் ஒரு இந்துஸ்தானி இசைப் பாடகராவார். கயலிலும், பக்தி இசையின் விளக்கங்கள், குறிப்பாக தசவானியிலும் நிபுணத்துவம் பெற்றவர்.
# மாதவ குடி

## ஆரம்பகால வாழ்க்கையும் பின்னணியும்

இவர், 1941 ஆம் ஆண்டில் கர்நாடகாவின் தார்வாடு என்ற ஊரில் சுபத்ரா மற்றும் குருராஜாச்சார் குடி ஆகியோருக்கு ஹரி கீர்த்தங்கர்களின் இசைக்கலைஞர்களின் குடும்பத்தில் பிறந்தார். இவரது தாத்தா சேசாச்சார் கர்நாடக இசை பாடகராவார். மேலும், இவரது தந்தை தார்வாட்டில் நன்கு அறியப்பட்ட கீர்த்தங்கர் ஆவார். இவர் மிகச் சிறிய வயதிலேயே இசைக்கு அறிமுகமானார். அடிக்கடி தனது தந்தையுடன் தனது கீர்த்தனை நிகழ்ச்சிகளுக்கு செல்வார். அது இவருக்கு பெரும் தாக்கத்தை ஏற்படுத்தியது. மேலும், இவரது இசை வாழ்க்கையை நோக்கி வழி வகுத்தது.
# மாதவ குடி

## இசை பயிற்சி

பாரம்பரிய இந்துஸ்தானி இசையில் தனது முறையான துவக்கத்தைப் பெற சிறந்த இசி மேதையான பண்டிட் நாகேசுராவ் தேசுபாண்டேவின் கீழ் பயிற்சியில் சேர்தார்.  
இவரதுகுரல் இந்துஸ்தானி இசை மற்றும் மெல்லிசைக்கும் (தசவானி மற்றும் அபங்கம்) மிகவும் பொருத்தமானது. ஒரு உயர்தர அகில இந்திய வானொலி கலைஞரான இவர் இந்தியா முழுவதும் சுற்றுப்பயணம் மேற்கொண்டார். மேலும், பண்டிட் பீம்சென் ஜோஷியுடன் இந்தியா மற்றும் வெளிநாடுகளில் பல நிகழ்ச்சிகளில் நிகழ்த்தினார். அவரது மெல்லிசை மற்றும் சக்திவாய்ந்த குரலுக்கு பெயர் பெற்ற மாதவ் குடி பல மொழிகளில் பலவிதமான பாணியிலான இசையமைப்பின் இணையற்ற தொகுப்பைக் கொண்டிருந்தார்.  
பீம்சன் ஜோஷி பிரபலப்படுத்திய 'சிறீநிகேதன்' மற்றும் 'பாக்யாத லட்சுமி பாரம்மா' என்ற பக்தி பாடல்களின் இசையமைப்பாளராகவும் இவர் இருந்தார்.
# மாதவ குடி

## தனிப்பட்ட வாழ்க்கை

தனது 30 வயதில் இரமாபாய் என்பவரை மணந்தார். இவர்களுக்கு அனுபமா, பிரசன்னா, பார்கவி , காயத்ரி என நான்கு குழந்தைகள் இருந்தனர்.
# மாதவ குடி

## விருதுகள்

இவருக்கு கிடைத்த பல பாராட்டுக்களில் , கர்நாடக அரசின் சங்கீதா நிருத்யா அகாடமி விருது, சுராசிரி, கான பாஸ்கர் விருது, புகழ்பெற்ற இந்திய செவ்வியல் குரலிசைக் கலைஞர் பிரபா ஆத்ரேவிடமிருந்து, கான கலா திலகா விருது , யசவந்த் ராவ் சவுகான் சமதா கௌரவ் புரஸ்கார் ஆகியவை வழங்கப்பட்டது.
# அக்சயா (நடிகை)

**அக்ஷயா** (*Akshaya Rao*) என்பவர் இந்தியத் திரைப்பட நடிகை ஆவார். இவர் தமிழ்ப் படங்களில் தோன்றியுள்ளார். பிரபல நடிகை சாயா தேவியின் பேத்தி ஆவார்.
# அக்சயா (நடிகை)

## தொழில்

அக்சயா ராவ் தமிழ்ப் படங்களில் முன்னணி வேடங்களில் நடிப்பதற்கு முன்பு, கோவில்பட்டி வீரலட்சுமி (2003) படத்தில் சிம்ரனுடன் துணைப் பாத்திரத்தில் தனது நடிப்பு வாழ்க்கையைத் தொடங்கினார். இன்றுவரை இவருக்கு பெரிய பெயர் வாங்கிக்கொடுத்த தமிழ் படமாக *கலாபக் காதலன்* (2006) உள்ளது. அப்படத்தில் ஆர்யாவின் கதாபாத்திரத்தின் மைத்துனியாக, அவரைக் கவர விரும்புபவராக எதிர்மறையான பாத்திரத்தில் நடித்திருந்தார். 2000 களின் பிற்பகுதி முழுவதும் குறைந்த செலவில் எடுக்கபட்ட தமிழ் படங்களில் இவர் தொடர்ந்து நடிதுவந்தார், குறிப்பாக மு. கருணாநிதி எழுதிய *உளியின் ஓசை* (2008) மற்றும் விசயகாந்து நடித்த *எங்கள் ஆசான்* போன்ற படங்களில் நடித்தார். 2012 ஆம் ஆண்டளவில், ஐம்பதுக்கும் ஆசை வரும், மன்மத ராஜ்ஜியம், பட்டிக்காட்டு மாப்பிள்ளை, தசையினை தீ சுடினும் மற்றும் தெலுங்குத் திரைப்படமான நாக்கண்டு ஒக்கடு உள்ளிட்ட படங்கள் இவரை ஒப்தம் செய்து தொடங்கப்பட்டன, ஆனால் அவை முழுமையடையாமல் போயின.  
2014 ஆம் ஆண்டில், சுதீப் ரஞ்சன் சர்க்காரின் இந்தி சோதனை திரைப்படமான உம்ஃபோர்முங்: தி டிரான்ஸ்ஃபர்மேஷன் (2014) படத்தில் இவர் முக்கியக் கதாபாத்திரத்தில் நடித்தார். இந்த படம் விமர்சன ரீதியாக பாராட்டுகளைப் பெற்று சர்வதேச அளவில் பல்வேறு திரைப்பட விழாக்களில் திரையிடப்பட்டது.
# அக்சயா (நடிகை)

## திரைப்படவியல்

| 2003 | *கோவில்பட்டி வீரலட்சுமி* |  |  |
| --- | --- | --- | --- |
| 2003 | *பார்த்திபன் கனவு* | மேகலா |  |
| 2004 | *சகா* |  |  |
| 2004 | *மனசுக்குள்ளே* | விஜி |  |
| 2006 | *மதராசி* | கீதா |  |
| 2006 | *கலாபக் காதலன்* | கண்மணி |  |
| 2008 | *பழனியப்பா கல்லூரி* | மடோனா |  |
| 2008 | *உளியின் ஓசை* | முத்துநாகை |  |
| 2009 | *கஜா* | பூஜா |  |
| 2009 | *எங்கள் ஆசான்* | விஜி |  |
| 2011 | *உயர்திரு 420* | சாவித்ரி |  |
| 2016 | *உம்ஃபோர்முங்: தி டிரான்ஸ்ஃபர்மேஷன்* | கஸ்தூரி | இந்தி படம் |
| 2019 | *யாளி* | இயக்குனராகவும் | } |
# சுரேஷ் அரசு

**சுரேஷ் அரசு** (*Suresh Urs*, சுரேஷ் அர்ஸ்) என்பவர் இந்திய திரைப்படத் தொகுப்பாளர் ஆவார். இவர் குறிப்பாக தென்னிந்தியத் திரைப்படத்துறையில் பணியாற்றுகிறார். இவர் 700 க்கும் மேற்பட்ட திரைப்படங்களுக்கும், 40 ஆவணப்படங்களுக்கும், தொலைக்காட்சி நிகழ்ச்சிகளுக்கும் படத்தொகுப்பு செய்துள்ளார். இவர் கிரீஷ் கர்னாட், மணிரத்னம், சங்கர் நாக், த. சீ. நாகாபரணா, கிரிஷ் காசரவள்ளி, பி. வாசு, பாலா, சரண், பரகூரு ராமசந்திரப்பா போன்ற இயக்குனர்களுடன் சேர்ந்து பிணியாற்றியதற்காக நன்கு அறியப்பட்டவர். *பம்பாய்* (1995) படத்தில் பணியாற்றியதற்காக சிறந்த திரைப்பட தொகுப்புக்காகன தேசிய திரைப்பட விருது இவருக்கு வழங்கப்பட்டது. மேலும் இவர் ஐந்து கர்நாடக மாநில திரைப்பட விருதுகள் மற்றும் இரண்டு தமிழ்நாடு அரசு திரைப்பட விருதுகளையும் பெற்றவர். மேலும் கர்நாடக மாநில ராஜ்யோத்சவ பிரசாஸ்தியை வென்றதற்காகவும் இவர் கௌரவிக்கப்பட்டார். வாழ்நாள் சாதனைக்காக கர்நாடக அரசின் விஷ்ணுவர்தன் விருதையும் 2014 இல் பெற்றார். மகான் கணக்கு என்ற படத்தில் நடிகராக அறிமுகமானார்.
# சுரேஷ் அரசு

## ஆரம்ப கால வாழ்க்கை

சுரேஷ் அரசு கர்நாடகத்தின், கொல்லேகல், எச். டி. கோட்டே தாலுகாவில், விவசாயியான கே சி சாமராஜே அரசு, தேவாஜம்மணி இணையருக்கு பிறந்தார்.
# சுரேஷ் அரசு

## விருதுகள்

- தேசிய திரைப்பட விருதுகள்
- 1995: சிறந்த படத்தொகுப்பு : *பம்பாய்*
- கர்நாடக மாநில திரைப்பட விருதுகள்
- 2010-11: சிறந்த படத்தொகுப்பு : *ஐதொந்துல ஐது*
- 2007-08: சிறந்த படத்தொகுப்பு : *சவி சவி நெனப்பு*
- 1991-92: சிறந்த படத்தொகுப்பு : *மைசூரு மல்லிகே*
- 1989-90: சிறந்த படத்தொகுப்பு : *பஞ்சம வேதம்*
- 1980-81: சிறந்த படத்தொகுப்பு : *மூறு தாரிகளு*
# தேவ்குண்டு அருவி

**தேவ்குண்டு அருவி** என்பது இந்தியாவின் மகாராட்டிர மாநிலம் ராய்காட் மாவட்டத்தில் பீகீரா அருகே அமைந்துள்ள நீர்வீழ்ச்சியாகும். இது பாறை மேற்பரப்பிலிருந்து தண்ணீரை ஊற்றுகிறது. ஒரு நாள் பயணமாகச் சுற்றுலா செல்வதற்குப் பிரபலமான இடமாகும்.
# தேவ்குண்டு அருவி

## அமைவிடம்

தேவ்குண்டு நீர்வீழ்ச்சி பீகீரா பட்னஸில் அமைந்துள்ளது. சமூக ஊடகங்களில் வைரலாகி இப்பகுதி அறிமுகம் ஆனதிலிருந்து, இது மிகவும் நெரிசலான மற்றும் ஆபத்தான இடமாக மாறியுள்ளது. இந்த இடத்திற்குத் தாமாக எவ்வித உதவியும் இல்லாமல் செல்ல முயலும்போது பலர் உயிர் இழந்துள்ளனர். இது மூன்று நீர்வீழ்ச்சிகளின் சங்கமமாகும். மேலும் இது குண்டலிகா ஆற்றின் தோற்றம் என்று கூறப்படுகிறது. 'தேவ்குண்டு' என்று அழைக்கப்படும் இந்த இடத்தை அடைவதற்கு அணைப்பகுதி மற்றும் வனப்பகுதி வழியாக சுமார் மூன்று மணி நேர நடைப்பயணமாகச் செல்லலாம். மலையேற்றத்தின் ஒரு முக்கிய பகுதி, பகுதி உலர்ந்த காடுகள் வழியாகச் செல்கிறது. இதன் இணையாக ஆறு ஓடுகிறது. சில இடங்களில் மாற்றுப்பாதை வழியாகச் செல்லலாம். இப்பகுதியில் அடர்ந்த காடுகள் இருப்பதால் மலையேற்றத்தின் போது வழிகாட்டி ஒருவரின் துணை அவசியமாகிறது.
# தேவ்குண்டு அருவி

## பரிமாற்றம்

- புனேவிலிருந்து தூரம்: 110&nbsp;கி.மீ.
- மும்பையிலிருந்து தூரம்: 170&nbsp;கி.மீ.
- லோனாவாலாவிலிருந்து தூரம்: 52&nbsp;கி.மீ.
# தேவ்குண்டு அருவி

## பரிமாற்றம்

### அருகிலுள்ள விமான நிலையங்கள்

- புனே: உள்நாட்டு
- மும்பை : சர்வதேசம்
# தேவ்குண்டு அருவி

## பரிமாற்றம்

### அருகிலுள்ள தொடருந்து சந்திப்புகள்

- கொங்கன் தொடருந்து மண்டலத்தில் உள்ள மங்கன் ரயில் நிலையம், 30&nbsp;கி.மீ.
- மத்திய ரயில்வேயில் உள்ள லோனாவாலா ரயில் நிலையம், 82&nbsp;கி.மீ.
# தேவ்குண்டு அருவி

## குளியல்

தேவ்குண்டு நீர்வீழ்ச்சி குளிப்பதற்குச் சிறந்த பகுதியாக, தொடர்ந்து சுற்றுலாப் பயணிகளை ஈர்க்கிறது. அதிக அளவிலான சுற்றுலாப் பயணிகள் வரத்தால், இந்த குடிநீர் மூலம் மாசுபட்டுள்ளது.
# தேவ்குண்டு அருவி

## மலையேற்ற விவரங்கள்

- **காலம்** : 1.5-2 மணி (தொடக்க இடத்திலிருந்து நீர்வீழ்ச்சியை அடைய)  
- **தூரம்** : 6.5&nbsp;கி.மீ. (ஒரு பக்க)
- **சிரமம் நிலை** : மிதமான (மூன்று நீரோடைகளைக் கடக்க வேண்டியிருப்பதால் கனமழையில் உயிருக்கு ஆபத்தானது)
- **சகிப்புத்தன்மை தேவை:** நடுத்தர
# தேவ்குண்டு அருவி

## பாதுகாப்பு

மழைக்காலங்களில் மலைகளின் வடிவமைப்பு காரணமாக நீரின் அளவு மிக விரைவாக அதிகரிக்கிறது, எனவே நீர்வீழ்ச்சியைப் பார்ப்பது பாதுகாப்பற்றது. 2017ஆம் ஆண்டில், தேவ்குண்டு நீர்வீழ்ச்சியில் நடைபெற்ற இரண்டு விபத்துகளுக்குப் பிறகு ஒவ்வொரு ஆண்டும் ஜூலை மாதம் முதல் செப்டம்பர் வரையிலான மூன்று மாதங்களுக்கு அருவிக்குப் பயணிகளின் வருகை தடைசெய்யப்பட்டுள்ளது. அருவியில் இரண்டு மலையேற்றப் பயணிகள் இறந்த பின்னர், உள்ளூர் நிர்வாகம் 144வது பிரிவின்கீழ் தடையுத்தரவு அமலில் உள்ளது.
<sup data-ve-ignore="true">&#x5B; *<span title="This claim needs references to reliable sources. (September 2019)">மேற்கோள் தேவை</span>* &#x5D;</sup>
# ஆகார திட்டம்

**ஆகார் யோஜனா/ஆகார திட்டம்** *(Āhār Yojanā)*(ஒடியாவில் ஆகார் என்றால் "உணவு" என்று பொருள்படும்) என்பது ஒடிசா அரசாங்கத்தால் நடத்தப்படும் உணவு மானியத் திட்டமாகும். இது தமிழ்நாட்டின் அம்மா உணவகம் திட்டத்தின் அடிப்படையில் ஒடிசா அரசாங்கம் ஐந்து ரூபாய் விலையில் நகர்ப்புற ஏழைகளுக்கு மலிவான மதிய உணவை வழங்குவதற்காகத் தொடங்கியது. இதை ஏப்ரல் 1, 2015 அன்று ஒடிசா முதல்வர் நவீன் பட்நாயக் ஒடிசா நாளில் (உத்கல் திவாஸ்) துவக்கி வைத்தார். இந்த திட்டம் ஒடிசாவின் ஐந்து முக்கிய நகரங்களில் செயல்படுகிறது. வழங்கப்படும் உணவின் விலையானது 20 ஆகும். ஆனால் ஒடிசா சுரங்கக் கூட்டுத்தாபனத்தின் நிதி உதவியின் கீழ் 5க்கு மலிவாக வழங்கப்படுகிறது. ஒரு நாளைக்கு 60,000க்கும் அதிகமான மக்களை இத்திட்டத்தின் இலக்காகக் கொண்டுள்ளது.
# ஆகார திட்டம்

## நோக்கம்

இந்த திட்டத்திற்கு ஒடிசா அரசு நிதியுதவி அளிக்கிறது. ஏழை மக்களுக்கு மலிவான சமைத்த உணவை வழங்குவதே இத்திட்டத்தின் நோக்கம். இத்திட்டமானது சோதனை முயற்சியில் புவனேசுவரம், சம்பல்பூர், பெர்காம்பூர், ராவுர்கேலா மற்றும் கட்டக் உள்ளிட்ட 21 ஆகார மையங்களில் அறிமுகப்படுத்தியது. தற்பொழுது 73 நகரங்களை உள்ளடக்கிய 30 மாவட்டங்களில் 100 ஆகார் மையங்கள் செயல்பட்டு வருகின்றன. இம்மையங்கள் முக்கியமாக மருத்துவமனைகள், பேருந்து/தொடருந்து நிலையங்கள் உள்ளிட்ட இடங்களில் சமைக்கப்பட்ட மதிய உணவை வெறும் 5 ரூபாய்க்கு வழங்குகிறது. உணவின் சுகாதாரம் பல்வேறு நகராட்சி மருத்துவமனைகளால் சோதிக்கப்படுகிறது. அண்மையில் அரசாங்கம் மருத்துவமனைகளுக்கு அருகிலுள்ள 54 ஆகார மையங்களில் இரவு உணவையும் சேர்த்தது.
# ஆகார திட்டம்

## உணவு பட்டியல்

இந்த திட்டத்தின் கீழ் வழங்கப்படும் உணவு பாட்டா (வேகவைத்த அரிசி) மற்றும் தால்மா 5 விலையில். ஆகார் மையங்கள் ஒவ்வொரு நாளும் காலை 11 மணி முதல் மாலை 3 மணி வரை குறிப்பிடப்பட்ட இடங்களில் உணவு வழங்குகின்றன. இரவு உணவு இரவு 7: 00 முதல் 9: 00 மணி வரை வழங்கப்படுகிறது.
# ஆகார திட்டம்

## ஆகார மையங்கள்

1. கட்டாக் : பதம்படி பேருந்து நிலையம், சிசு பவன், எஸ்சிபி மருந்தகம்
1. புவனேஸ்வர் : மாஸ்டர் கேன்டீன், பாரமுண்டா, பிஎம்சி அலுவலகம்.
1. பெர்ஹாம்பூர் : புதிய பேருந்து நிலையம், பழைய பேருந்து நிலையம், எம்.கே.சி.ஜி மருத்துவக் கல்லூரி மற்றும் இரயில் நிலையம்.
1. சம்பல்பூர் :
1. ரூர்கேலா : ஆர்.ஜி.எச்., பிரிவு - 2, பிரிவு - 19, வேதவியாசு மற்றும் நகர பேருந்து நிலையம்
1. பார்பில் : பார்பில் புதிய பேருந்து நிலையம்
1. பார்கர் : மகளிர் கல்லூரி முன், அருகில். பேருந்து நிலையம்
1. டால்ச்சர்
1. அங்குல்
1. காமக்ஷயநகர்
1. பாலசோர் தலைமையக மருத்துவமனை  
நீலகிரி துணைப்பிரிவு மருத்துவமனை உள்ளிட்ட ஒடிசாவின் அனைத்து மாவட்டங்களையும் உள்ளடக்கிய மொத்தம் 100 ஆகார மையங்கள் உள்ளன.
# நடப்பு உயிரியல்

***நடப்பு உயிரியல்*** என்பது உயிரியலில், குறிப்பாக மூலக்கூறு உயிரியல், உயிரணு உயிரியல், மரபியல், நரம்பியல், சூழலியல் மற்றும் பரிணாம உயிரியல் உள்ளிட்ட உயிரியலின் அனைத்து பகுதிகளையும் உள்ளடக்கிய வாரம் இருமுறை வெளியாகும் மதிப்பாய்வு செய்யப்பட்ட அறிவியல் ஆய்விதழாகும். இந்த ஆய்விதழில் ஆராய்ச்சி கட்டுரைகள், பல்வேறு வகையான ஆய்வுக் கட்டுரைகள் மற்றும் தலையங்க கட்டுரை பிரிவுகள் அடங்குகின்றன. இந்த பத்திரிகை 1991இல் நடப்பு அறிவியல் குழுவால் நிறுவப்பட்டது. இந்த வெளியீட்டின் உரிமையினை 1998 இல் எல்சேவியர் பெற்றது; 2001 முதல் எல்சேவியரின் துணைப்பிரிவான செல் அச்சகத்தின் ஒரு பகுதியாக செயல்படுகிறது.  
பத்திரிக்கை மேற்கோள் அறிக்கைகளின்படி, பத்திரிகை 2020இன் தாக்கக் காரணி 6.010 ஆகும்.
# லலித் மான்சிங்

**லலித் மான்சிங்** (பிறப்பு: ஏப்ரல் 29, 1941) ஒரு முன்னாள் இந்திய இராஜதந்திரி. 1999 முதல் 2000 வரை இந்திய வெளியுறவு செயலாளராகவும், 2001 முதல் 2004 வரை அமெரிக்காவின் இந்திய தூதராகவும் இருந்தார் . இதற்கு முன்னர், அவர் 1998 முதல் 99 வரை ஐக்கிய இராச்சியத்தின் இந்திய உயர் ஸ்தானிகராக இருந்தார். லலித் மான்சிங் ஒடியா கவிஞரும் கல்வியாளருமான மாயதர் மான்சிங்கின் மகன் ஆவார்.
# லலித் மான்சிங்

## ஆரம்பகால வாழ்க்கை மற்றும் கல்வி

ஒடியா கவிஞர் மாயதர் மான்சிங்கின் நடுத்தர மகனாக மான்சிங் ஒடிசாவில் பிறந்து வளர்ந்தார். அவர் ஒடிசாவின் பூரி மாவட்டத்தில் நந்தலாவில் பிறந்தார். அவர் அரசியல் அறிவியலில் முதுகலைப் பட்டம் பெற்றார், வகுப்பில் முதலிடம் பிடித்ததற்காக தங்கப் பதக்கத்தைப் பெற்றார். புதுடெல்லியின் ஜவஹர்லால் நேரு பல்கலைக்கழகத்தில் உள்ள சர்வதேச ஆய்வுகள் பள்ளியில் அமெரிக்க ஆய்வுகள் திட்டத்தில் குறுகிய காலம் ஆராய்ச்சி அறிஞராகவும் ஆசிரியராகவும் பணியாற்றினார். அவர் ஒடிஸி நடனக் கலைஞர் சோனல் மான்சிங்கை மணந்தார். இந்த ஜோடி இப்போது விவாகரத்து செய்யப்பட்டுள்ளது.
# லலித் மான்சிங்

## தொழில்

, டொனால்ட் ரம்ஸ்பீல்ட் மற்றும் லலித் மான்சிங்]]
லலித் மான்சிங் ஒடிசாவின் புவனேஸ்வரில் உள்ள உத்கல் பல்கலைக்கழக அரசியல் அறிவியல் முதுகலை துறையில் விரிவுரையாளராக இருந்து வருகிறார். ஜூன் 1963 இல் இந்திய வெளியுறவு சேவை (ஐ.எஃப்.எஸ்) அதிகாரியுடன் சேர்ந்தார், மேலும் அவர் தனது குழுவில் முதலிடம் பிடித்தார். அவர் நைஜீரியாவிற்கான உயர் ஸ்தானிகர் (1993-95) மற்றும் ஐக்கிய அரபு எமிரேட்ஸ் (1980–83) மற்றும் நைஜீரியாவில் பெனின், சாட் மற்றும் தி கேமரூன்களுக்கு ஒரே நேரத்தில் அங்கீகாரம் பெற்றார். தவிர ஜெனீவா, ஆப்கானிஸ்தான் மற்றும் பெல்ஜியம் ஆகிய நாடுகளில் பல்வேறு இராஜதந்திர திறன்களிலும் பணியாற்றினார்.  
அவர் 1989-92, வாஷிங்டன் டி.சி.யில் துணைத் தலைவராக இருந்தார், 1995 முதல் 1996 வரை இந்தியாவின் வெளிநாட்டு சேவை நிறுவனத்தின் தலைவராக இருந்தார். இந்திய கலாச்சார உறவுகள் சபையின் (ஐ.சி.சி.ஆர்) பொது இயக்குநராகவும், நிதி அமைச்சின் இணைச் செயலாளராகவும், வெளிவிவகார அமைச்சில் செயலாளராகவும் (மேற்கு) பணியாற்றினார்.  
மான்சிங் இலங்கையின் அதிகாரப்பூர்வமற்ற நண்பர்கள் குழு (என்ஜிஎஃப்) என்று அழைக்கப்படும் ஒரு சர்வதேச குழுவில் உறுப்பினராக உள்ளார், இது மோதலுக்குப் பிந்தைய புனரமைப்பு மற்றும் நல்லிணக்கத்திற்கு அந்த நாட்டுக்கு உதவுவதை நோக்கமாகக் கொண்டுள்ளது. இந்தியாவுக்கும் பாகிஸ்தானுக்கும் இடையிலான ட்ராக் II உரையாடலின் ஒரு பகுதியாக அவர் இரு அணு ஆயுத அண்டை நாடுகளுக்கிடையில் நம்பிக்கையை வளர்ப்பதில் கவனம் செலுத்துகிறார்.  
பிற ஈடுபாடுகள் - வெளிநாட்டு: உறுப்பினர், அறங்காவலர் குழு, சர்வதேச நெருக்கடி குழு, பிரஸ்ஸல்ஸ்; உறுப்பினர், ஆசியா பசிபிக் தலைமை நெட்வொர்க், கான்பெர்ரா; உறுப்பினர், சர்வதேச ஆலோசனைக் குழு, ஏபிசிஒ உலகளாவிய வாஷிங்டன் டிசி மற்றும் ஏபிசிஒ உலகளாவிய சர்வதேச ஆலோசனைக் குழு உறுப்பினர்
# லலித் மான்சிங்

## பேச்சு மற்றும் படியெடுத்தல்

- விஐபி இந்தியாவில் அரசியல் அதிகாரப் பகிர்வுக்குப் பின்னர் திபெத் குறித்த கருத்தரங்கில் முன்னாள் வெளியுறவு செயலாளர் தூதர் லலித் மான்சிங் ஆற்றிய மதிப்பீட்டு உரை
# இந்திய நாணய முறை

இந்தியாவில் நாணயங்கள் பொது வருடத்திற்கு முன்னான முதலாம் நூற்றாண்டிற்கும் பொதுவருடம் ஆறாம் நூற்றாண்டிற்கும் இடையே தோன்றியது. அதற்கும் முன்னர் மகாஜனபத நாடுகளான காந்தாரம், குந்தல தேசம், குருதேசம், பாஞ்சாலம், மகதம், சாக்கிய, சூரசேனம் மற்றும் செளராஷ்டிர பேரரசுகள் தன் சொந்தப் பரிமாற்றத்திற்காக நாணயங்களை வெளியிட்டனர். இந்திய நாணயங்கள் மேற்காசிய நாணயங்களைப் போலல்லாமல் செம்பு மற்றும் வெள்ளி உலோகங்களில் முத்திரைகளுடன் உருவாக்கப்பட்டன. இவை *கர்ஷ்பணாஸ்* அல்லது *பணா* என அழைக்கப்பட்டன. பொது வருடம் இரண்டாம் நூற்றாண்டிற்குப் பின்னர் இந்தோ இஸ்லாமிய மற்றும் பிரித்தானிய இந்தியப் பேரரசு காலகட்டத்திலும் நாணய முறைகள் உருவாகின.
# இந்திய நாணய முறை

## இந்திய துணைக் கண்டத்தில் நாணயத்தின் தோற்றம்

### வரலாற்றிற்கு முந்தைய மற்றும் வெண்கலக் காலம்

இந்தியாவில் முதலில் சோழிகள் பண்ட மாற்றிற்காக நாணயங்களாகப் பயன்படுத்தப்பட்டன. நிலையான எடையுடைய வெள்ளி போன்ற உலோகங்கள் நாணயங்களாக பயன்படுத்தப்பட்டதை சிந்து சமவெளி நாகரீக ஆதாரங்கள் உறுதிப்படுத்துகின்றன. மொஹென்ஜோதரோ கண்டெடுக்கப்பட்ட நாணயங்கள் முத்திரையுடன் இருந்தன என மேலும் அவற்றின் எடைகளுக்கிடையேயும் ஒற்றுமை இருந்தன என வரலாற்றாய்வாளர் டி.டி. கோசாம்பி தெரிவிக்கிறார். சிந்து பகுதியில் கண்டெடுக்கப்பட்டவையும் முத்திரையுடன் காணப்பட்டன.
# இந்திய நாணய முறை

## இந்திய துணைக் கண்டத்தில் நாணயத்தின் தோற்றம்

### நாணயங்களின் எடை

நாணயங்களின் எடை குன்றிமுத்து விதைகளால் அளக்கப்பட்டன. 0.11 அல்லது 0.12 கிராம் எடையுடய குன்றி முத்துகளின் எடையை அடிப்படை அலகாகக் கொண்டு நாணயங்கள் 1:2:4:8:16:32 ஆகிய விகிதங்களில் உருவாக்கப்பட்டன.  
1 சதமனா = 100 குன்றிமுத்துகள் / 11 கிராம் தூய வெள்ளி  
1 கர்ஷபனா = 32 குன்றிமுத்துகள் / 3.3 கிராம் தூய வெள்ளி  
½ கர்ஷபனா = 16 குன்றிமுத்துகள்  
½ கர்ஷபனா (மாஷா) = 8 குன்றிமுத்துகள்  
1/8 கர்ஷபனா = 4 குன்றிமுத்துகள்
# இந்திய நாணய முறை

## இந்திய துணைக் கண்டத்தில் நாணயத்தின் தோற்றம்

### இலக்கியக் குறிப்புகள்

வேத காலத்திலிருந்து பரிமாற்றத்திற்கு விலைமதிப்பற்ற உலோகங்கள் பயன்படுத்தப்பட்டதற்கான சான்றுகள் உள்ளன. ரிக்வேதத்தில் நிஷ்கா என இது குறிக்கப்படுகிறது. தங்கத்திற்கு ஈடாக பசுவினை பரிமாற்றம் செய்ததாகக் குறிப்பிடப்பட்டுள்ளது. கால் பங்கினை *பாதா* எனும் சொல்லாலும் நூறு என்பதை *ஸ்தாமனா* (1 ஸ்தாமனா = 100 குன்றிமுத்து மணிகள்) என்றும் குறிப்பிட்டுள்ளனர். இந்த சொற்கள் வரலாற்றுக் காலத்தில் தொடர்ந்து பயன்படுத்தப்படுவதை பானினியின் இலக்கண உரையில் காணலாம். ஒரு நிஷ்காவின் மதிப்புள்ள ஒன்றை நைஷ்கா என்றும், ஒரு சடாமாவின் மதிப்புள்ள ஒன்று " சடாமனம்" என்றும் அவர் குறிப்பிடுகிறார். நைஷ்கா -அதிகா அல்லது நைஷ்கா - சஹஸ்ரிகா (நூறு நிஷ்காக்கள் அல்லது ஆயிரம் மதிப்புள்ள ஒன்று) எனவும் இலகியங்களில் குறிப்பிடப்பட்டுள்ளது. அனைத்தும் முதலில் தங்கத்திற்கு ஈடாகக் கொள்ளப்பட்டு அதன் பின்னான காலங்களில் வெள்ளிக்கு ஈடாகக் கருதப்பட்டன. குன்றிமுத்துகள் அடிப்படையிலான அளவீட்டு என்பது இந்திய துணைக் கண்டத்தின் மிகப் பழமையான அளவீட்டு முறையாகும். சிந்து சமவெளி நாகரிகத்தின் மிகச்சிறிய எடை 8 குன்றிமுத்துகளுக்கு சமமாக இருந்தது. மேலும் கிமு ஏழாம் நூற்றாண்டில் முதல் இந்திய நாணயங்களுக்கான எடை தரத்திற்கான அடிப்படையாக குன்றிமுத்துகள் இருந்தன. குன்றிமுத்துகள் இன்றும் இந்தியாவின் சில பகுதிகளில் தங்கம் விற்பனையில் எடைக்கற்களாகக் கருதப்படுகிறது.
# இந்திய நாணய முறை

## இந்திய துணைக் கண்டத்தில் நாணயத்தின் தோற்றம்

### மேற்காசிய நாடுகளின் தாக்கம்

பிரித்தானிய அருங்காட்சியகத்தின் கூற்றுப்படி, தெற்காசியாவில் முதல் நாணயங்கள் கிமு 400 இல் ஆப்கானிஸ்தானில் வெளியிடப்பட்டன, பின்னர் அவை துணைக் கண்டத்திற்கு பரவின. இந்திய நாணயங்களின் தோற்றம் குறித்து அறிஞர்கள் மாறுபட்ட கருத்துகளைக் கொண்டுள்ளனர், இருப்பினும், மெளரிய சாம்ராஜ்யத்திற்கு (பொ.வ.மு 322–185) முன்னர் இந்தியாவில் உலோக நாணயம் அச்சிடப்பட்டது. சில அறிஞர்களின் கூற்றுப்படி, மேற்கு ஆசியாவிலிருந்து இந்தோ-கங்கை சமவெளிக்கு நாணயங்கள் பரவின.  
சில அறிஞர்கள் பண்டைய இந்தியாவில் ஏராளமான தங்கமும் கொஞ்சம் வெள்ளியும் இருந்தது என்று கூறுகிறார்கள். இந்தியாவில் புழங்கிய தங்கத்திற்கும் வெள்ளிக்குமான விகிதம் 10:1 அல்லது 8:1 ஆகும். வரை இருந்தது. இதற்கு மாறாக, அண்டை நாடான பெர்சியாவில் இது 13:1 வரை இருந்தது. இந்த மதிப்பு வேறுபாடு வெள்ளிக்கான தங்க பரிமாற்றத்தை ஊக்குவித்திருக்கும், இதன் விளைவாக இந்தியாவில் வெள்ளி வழங்கல் அதிகரித்தது.  
கிரேக்க மற்றும் ஈரானிய நாணயங்களுக்கிடையேயான உறவின் மூலம் இந்தியா நாணயங்களில் முத்திரையிடும் வழக்கம் உருவானது. குறிப்பாக கிரேக்க நாணயங்களின் தாக்கம் இந்திய நாணயங்களின் முத்திரையிடலில் இருந்தது.
# இந்திய நாணய முறை

## ஆரம்ப வரலாற்று காலம் (பொவமு 1 - பொவமு 300)

### இந்திய முத்திரையிடப்பட்ட கர்ஷபனா நாணயங்கள்

உலகின் முதல் நாணயங்களில் சிலவற்றை இந்தியா உருவாக்கியிருக்கலாம், ஆனால் எந்த நாணயம் முதலில் எப்போது உருவாக்கப்பட்டது என அறிஞர்களிடையே ஒருமித்த கருத்து இல்லை. கிழக்கு இந்தியாவின் கீழ் கங்கை பள்ளத்தாக்கில் சுமார் பொவமு 600 ல் முத்திரையிடப்பட்ட *கர்ஷபனா* என்ற நாணயம் உருவாக்கப்பட்டது. ஹார்டேக்கரின் கூற்றுப்படி, இந்திய நாணயங்களின் தோற்றம் பொ.வ.மு. 575 இல் உருவாக்கப்பட்டிருக்கலாம். பி.எல். குப்தாவின் கூற்றுப்படி, நாணயங்கள் பொவமு 1000 முதல் பொவமு 500 வரையான காலகட்டத்தில் உருவாக்கப்பட்டிருக்கலாம். காசி, கோசலா மற்றும் மகதா நாணயங்கள் பொவமு 7 ஆம் நூற்றாண்டுக்கு முந்தைய இந்திய துணைக் கண்டத்தில் இருந்தன. கோசாம்பி, பொவமு 7 ஆம் நூற்றாண்டின் இறுதியில் நாணயம் புழக்கத்தில் இருந்திருக்கலாம் என்கிறார். ஜனபதங்கள், சாக்கியர்கள் காலகட்டங்களில் வெள்ளி மற்றும் தங்கத்திலான நாணயங்கள் உருவாக்கப்பட்டன.  
இந்த நாணயங்களின் ஒப்பீட்டு காலவரிசை பற்றிய ஆய்வுகள் முத்திரையிடப்பட்ட நாணயங்கள் ஆரம்பத்தில் ஒன்று அல்லது இரண்டு முத்திரைகளை மட்டுமே கொண்டிருந்தன என்பதை உறுதிப்படுத்துகின்றன. காலப்போக்கில் முத்திரைகளின் எண்ணிக்கை அதிகரித்துள்ளது. இந்தியாவில் முதல் முத்திரையிடப்பட்ட நாணயங்கள் பொவமு 6 ஆம் நூற்றாண்டில் இந்தோ-கங்கை சமவெளியின் மகாஜனபாதாக்களால் அச்சிடப்பட்டிருக்கலாம். இந்த காலத்தின் நாணயங்கள் புராணங்கள், பழைய *கர்ஷபனாக்கள்* அல்லது *பனா* என அழைக்கப்பட்டன. இந்த நாணயங்களில் திமிலுடைய காளையின் முத்திரை பொறிக்கப்பட்டிருந்தது. வெள்ளியால் செய்யப்பட்ட இவை ஒழுங்கற்ற வடிவத்தில் இருந்தன.
# இந்திய நாணய முறை

## ஆரம்ப வரலாற்று காலம் (பொவமு 1 - பொவமு 300)

### வார்ப்பு செப்பு நாணயங்கள்

*பாண்டு ராஜர் திபி* எனும் தொல்லியல் இடத்திலிருந்து மீட்கப்பட்ட ஒரு சிறிய வெண்கல நாணயம் ஒரு பழமையான மனித உருவத்தைக் கொண்டுள்ளது. தொல்பொருள் ஆய்வாளர் ஜி சர்மா அவரது பகுப்பாய்வு அடிப்படையில் இந்நாணயங்கள் பொவமு 855 மற்றும் பொவமு 815 கி.மு. இடையேயான வடக்கின் மெருகூட்டப்பட்ட கருப்பு மட்பாண்டப் பண்பாடு காலத்தினைச் சார்ந்ததாக இருக்கும் என்கிறார். மேலும் இது பொவமு 500 என்றும், சிலர் பொவமு 7 ஆம் நூற்றாண்டின் வடக்கின் மெருகூட்டப்பட்ட கருப்பு மட்பாண்டப் பண்பாடு காலத்திற்கு முந்தியது எனவும் கருதுகின்றனர். தொல்பொருள் அகழ்வாராய்ச்சிகள் இந்த நாணயங்கள் காலம் சர்ச்சைக்குரியதாக உள்ளது எனவும் தெரிவித்துள்ளனர்.
# இந்திய நாணய முறை

## ஆரம்ப வரலாற்று காலம் (பொவமு 1 - பொவமு 300)

### அச்சு நாணயங்கள்

மெளரியப் பேரசு காலத்தில் நாணயங்கள் இயந்திரங்கள் மூலம் அச்சடிக்கப்படதால் முத்திரை நாணயங்கள் வழக்கொழிந்தன. இயந்திரங்கள் இந்தியாவினுடையதாக இருந்தாலும் அதன் தொழிநுட்பமுறை அகாமனிசியப் பேரரசு அல்லது கிரேக்க பாக்திரியா பேரரசுகளிலிருந்து பெறப்பட்டிருகலாம் எனக் கருதுகின்றனர்.<section end="IndianCoin" />
# இந்திய நாணய முறை

## ஆரம்ப வரலாற்று காலம் (பொவமு 1 - பொவமு 300)

### செளராஷ்டிர அச்சு நாணயங்கள்

இந்தியாவின் முதல் அச்சு நாணயங்கள் செளராஷ்டிரர்களால் பொவமு 450 - பொவமு3 00 காலகட்டத்தில் உருவாக்கப்பட்டிருக்கலாம் எனக் கருதுகின்றனர். அவை இந்துப் பண்பாட்டினை வெளிப்படுத்துபவையாக அமைந்திருந்தன. அவற்றின் எடை ஒரு கிராமாக இருந்தது. பெரும்பாலான நாணயங்கள் பழைய நாணயங்களின் மீது அச்சு செய்ததாக உள்ளது, இதனால் பழைய அச்சின் எச்சம் இந்நாணயங்களில் காணப்படுகிறது.
# இந்திய நாணய முறை

## ஆரம்ப வரலாற்று காலம் (பொவமு 1 - பொவமு 300)

### செம்பு மற்றும் வெள்ளி அச்சு நாணயங்கள்

பொவமு நான்காம் நூற்றாண்டில் தக்சசீலா மற்றும் உஜ்ஜைன்யில் செம்பு மற்றும் வெள்ளியாலான அச்சு நாணயங்கள் புழக்கத்திலிருந்தன. இந்நானயங்களில் முந்தைய முத்திரை நாணயங்களின் சின்னங்கள் கவனமாக அச்சு செய்யப்பட்டது. இவை கால் தங்க நாணயக்கள் என அழைக்கப்பட்டன. இவற்றின் பொதுவான எடையாகவும் கொள்ளப்பட்டது. அர்த்தசாஸ்திரம் இத்தங்க நாணயங்களின் எடை 80 குன்றி முத்துகள் எனக் குறிப்பிடுகிறது.
# இந்திய நாணய முறை

## பொ.வ.மு. 300 முதல் பொ.வ 1100

### மெளரிய சாம்ராஜ்யம்

மெளரியப் பேரரசின் நாணயங்கள் அவற்றின் நம்பகத்தன்மைக்காக உயர் தரத்துடன் உருவாக்கப்பட்டன. அர்த்தசாஸ்த்திரம் நாணயங்கள் அச்சடிபப்தைப் பற்றி குறிப்பிடுகிறது.மேலும் மெளரிய அரசின் தரத்தை மீறி தனிநபர்கள் கள்ளத்தனமாக நாணயம் அச்சடிப்பதைக் குற்றமென்கிறது.
</gallery>  
|}மெளரிய அரசு தாமிரம் மற்றும் வெள்ளி உலோகங்களை நாணயங்கள் அச்சடிக்கப்பயன்படுத்தியது. அசோகரின் பிரமி எழுத்துகளுடன் கூடிய செப்பு நாணயங்கள் பொவமு இரண்டாம் மற்றும் மூன்றாம் நூற்றாண்டுகளில் தக்காணப் பகுதிகளில் இருந்தன.
# இந்திய நாணய முறை

## பொ.வ.மு. 300 முதல் பொ.வ 1100

### இந்தோ கிரேக்க நாணயங்கள்

இந்தோ-கிரேக்க மன்னர்கள் கிரேக்க வகை நாணயஙகளை அறிமுகப்படுத்தினர். இதன்படி இந்திய நாணயத்தில் உருவப்படத் தலை அறிமுகப்படுத்தப்பட்டது. அவை அதன் பின்னர் எட்டு நூற்றாண்டுகளாகப் பின்பற்றப்பட்டது. ஒவ்வொரு நாணயத்திலும் ஆட்சியாளரின் உருவம் பொறிக்கப்பட்டிருக்கும். இந்த வர்த்தகத்தில் பயன்படுத்தப்பட்ட தங்க நாணயங்கள், குஷான் பேரரசால் தங்கள் சொந்த நாணயங்களாக மறுசுழற்சி செய்யப்பட்டன. பொ.வ. 1 ஆம் நூற்றாண்டில், ரோமானிய எழுத்தாளர் பிளினி இதைப்பற்றி குறிப்பிட்டுள்ளார்.  
வர்த்தகம்மானது குறிப்பாக குஜராத்தின் பிராந்தியங்களை மையமாகக் கொண்டு நடந்தது. மேலும் தென்னிந்தியாவில் இந்திய தீபகற்பத்தின் முனையில் ரோமானிய நாணயங்களின் பெரிய அளவில் கண்டுபிடிக்கப்பட்டுள்ளன. குறிப்பாக தென்னிந்தியாவின் பரபரப்பான கடல் வர்த்தக மையங்களில் இவை கண்டுபிடிக்கப்பட்டன. தென்னிந்திய மன்னர்கள் ரோமானிய நாணயங்களை தங்கள் பெயரில் மீண்டும் வெளியிட்டனர்.
# இந்திய நாணய முறை

## பொ.வ.மு. 300 முதல் பொ.வ 1100

### சகர்கள் மற்றும் பகலவர்கள் (பொ.வ.மு 200 - பொ.வ 400)

பொ.வ.மு 200 முதல் பொ.வ 400 வரையிலான இந்தோ-சித்தியர்கள் காலத்தில், சகர்கள் மற்றும் பகலவர்கள் வம்சங்களின் புதிய நாணயங்கள் அப்போதைய இந்தியாவின் பல்வேறு பகுதிகளிலும், மத்திய மற்றும் வடக்கு தெற்காசியாவின் சில பகுதிகளிலும் (சோக்டியானா, பாக்திரியா, அரச்சோசியா, காந்தாரா, சிந்து, காஷ்மீர், பஞ்சாப், ஹரியானா, ராஜஸ்தான், உத்தரபிரதேசம் மற்றும் பீகார்)பரவலாக இருந்தது. பொறிக்கப்பட்டிருந்தது. மற்றொரு செப்பு சதுர நாணயத்தில் ராஜா குதிரையின் மீது அமர்ந்திருப்பது போன்ற உருவம் பொறிக்கப்பட்டிருந்தது.
# இந்திய நாணய முறை

## பொ.வ.மு. 300 முதல் பொ.வ 1100

### கனிஷ்கா மற்றும் ஹுவிஷ்கா (பொ.வ.மு 100-200)

பொ.வ.மு 100-200 காலப்பகுதியில் கனிஷ்காவின் செப்பு நாணயங்கள் இரண்டு வகைகளாக வெளியிடப்பட்டன. அதில் "நிற்கும் ராஜா" உருவம் நாணயத்தின் பின்புறம் பொறிக்கப்பட்டிருந்தது. மற்றொரு அரிதான இரண்டாவது நாணயத்தில் ராஜா சிம்மாசனத்தில் அமர்ந்திருக்கிறார். ஏறக்குறைய அதே நேரத்தில் வெளியிடப்பட்ட ஹுவிஷ்காவின் செப்பு நாணயமும் இதிலிருந்து வேறுபட்டது. அதில், (1) யானை மீது சவாரி செய்வது, அல்லது (2) ஒரு படுக்கையில் சாய்ந்துகொள்வது, அல்லது (3) குறுக்குக் காலுடன் அமர்ந்திருப்பது அல்லது (4) ஆயுதங்களை உயர்த்தி அமர்ந்திருப்பது போன்ற சித்திரங்கள் பொறிக்கப்பட்டிருந்தன.
# இந்திய நாணய முறை

## மத்தியகால அரசுககள் (பொ.வ.மு. 230 - பொ.வ. 1206)

### குப்தப் பேரரசு

குப்தா சாம்ராஜ்யம் ஏராளமான தங்க நாணயங்களை வெளியிட்டது. அதில் குப்தா மன்னர்கள் பல்வேறு சடங்குகளைச் செய்வதை சித்தரிக்கும் உருவங்கள் பொறிக்கப்பட்டிருந்தன. அதே போல் வெள்ளி நாணயங்களும் ஆளுநர்களின் உருவங்களைக் கொண்டு வெளியிடப்பட்டன.
# இந்திய நாணய முறை

## மத்தியகால அரசுககள் (பொ.வ.மு. 230 - பொ.வ. 1206)

### சோழப் பேரரசு (பொ.வ. 850 - பொ.வ. 1279)

சோழ சாம்ராஜ்யத்தின் நாணயங்கள் மற்ற தென்னிந்திய வம்ச வெளியீட்டு நாணயங்களுடன் ஒற்றுமையைக் கொண்டுள்ளன. சோழ நாணயங்கள் புலியின் உருவம் பொறிக்கப்பட்டவை.பாண்டியர்கள் மற்றும் சேரர்களுடன் கொண்ட தொடர்பின் காரணமாக சோழர்கள் வெளியிட்ட நாணயங்களில் மீன் மற்றும் வில் உருவமும் பொறிக்கப்பட்டிருக்கும். இது அரசியலைக் கைப்பற்றுவதையும் நாணயங்களை மாற்றாமல் ஒத்திசைந்து செல்வதையும் குறிக்கும்.
# இந்திய நாணய முறை

## மத்தியகால அரசுககள் (பொ.வ.மு. 230 - பொ.வ. 1206)

### ராஜ்புத் ராஜ்யங்கள் (பொ.வ. 900–1400)

இந்துஸ்தான் மற்றும் மத்திய இந்தியாவில் பல்வேறு ராஜபுத்திர இளவரசர்கள் வெளியிட்ட நாணயங்கள் பொதுவாக தங்கம் அல்லது தாமிரத்தால் ஆனவை. மிகவும் அரிதாகவே வெள்ளி நாணயங்கள் வெளியிடப்பட்டன. இந்த நாணயங்களில் செல்வத்தின் தெய்வமான லக்ஷ்மி உருவம் பொறிக்கப்பட்டிருந்தது. குப்தர் நாணயங்களின் வழக்கமான இரண்டு கரங்களுடன் இருந்த லக்ஷ்மி உருவம் ராஜ்புத் நாணயங்களில்விட நான்கு கரங்களுடன் பொறிக்கப்பட்டது. தலைகீழ் நகரி புராணத்தை சுமந்தது. உட்கார்ந்த நிலையில் காளை மற்றும் குதிரைவீரன் ஆகிய உருவங்கள் ராஜ்புத்திரர்களின் தாமிரம் மற்றும் பொன் நாணயங்களில் மாறாமல் காணப்பட்டது.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### தில்லி சுல்தான்கள் (பொ.வ. 1206-1526)

#### ரசியா சுல்தானா

நாணயங்கள் வெளியிட்ட பெண் ஆட்சியாளர்களுள் இப்வரும் ஒருவராவார்.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### தில்லி சுல்தான்கள் (பொ.வ. 1206-1526)

#### அலாவுதீன் கில்ஜி

அலாவுதீன் கில்ஜி இரண்டாவது அலெக்ஸாண்டர் எனப் பொருள்படும் *சிக்கர்ந்தர் சைனி* எனும் வாசகங்களுடன் அப்பாசியக் கலீபகத்தினைத் தவிர்த்து நாணயங்களை வெளியிட்டார். சைனி எனும் அரபுச் சொல்லிற்கு இரண்டாவது எனும் பொருள். சிக்கந்தர் என்பது வெற்றியாளரைக் குறிக்கும்.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### தில்லி சுல்தான்கள் (பொ.வ. 1206-1526)

#### முஹம்மது பின் துக்ளக்

டெல்லி சுல்தான் முஹம்மது பின் துக்ளக் பித்தளை மற்றும் செம்பு நாணயங்களை வெளியிட்டார். இவை தங்க நாணயத்தின் மதிப்பிற்கு நிகராகக் கொள்ளப்படும் எனத் தெரிவித்தார். வரலாற்றாசிரியர் ஜியாவுதீன் பரானி, துக்ளக் உலகின் அனைத்து மக்கள் வசிக்கும் பகுதிகளையும் இணைக்க விரும்பியதால் இந்த நடவடிக்கை எடுக்கப்பட்டதாகக் கூறியுள்ளார். துக்ளக் அதிக அளவு தங்கத்தினை மக்களுக்கு வெகுமதியாக வழங்கியதால் அரசின் கருவூலம் தீர்ந்துவிட்டதாகவும் பரணி எழுதியிருந்தார். இந்த சோதனை தோல்வியுற்றது, ஏனென்றால் இந்து குடிமக்களில் பெரும்பாலோர் பொற்கொல்லர்கள், எனவே அவர்களுக்கு நாணயங்களை தயாரிப்பது எப்படி என்று தெரியும். எனவே அவர்கள் அதிக அளவு போலி நாணயங்களை உருவாக்கினர். அந்நாணயங்களை ஆயுதங்களையும், குதிரைகளையும் வாங்க பயன்படுத்தினர். இதன் விளைவாக, நாணயங்களின் மதிப்பு குறைந்து. நாணயங்கள் *கற்களைப் போல பயனற்றவை ஆனது* என *சதீஷ் சந்திரா* எனும் வரலாற்றாசிரியர் குறிப்பிட்டார்.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### விஜயநகர பேரரசு (கி.பி. 1336-1646)

விஜய நகரப் பேரரசின் நாணயமுறை மிகவும் சிக்கலானதாகும். அப்பேரரசின் மறைவிற்குப் பின்னரும் அந்நாணயங்கள் புழக்கத்தில் இருந்தன. இவர்கள் வெளியிட்ட பகோடா நாணயத்தில் வராகம் பொறிக்கப்பட்டிருந்தது. இந்நாணயத்தின் அடிப்படை அலகு 3.4 கிராம் தங்கமாகும்.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### தொடக்ககால முகலாயப் பேரரசர்கள் (கி.பி. 1526-1540)

முகலாய அரசர் பாபர் *ஷாருகி* எனும் நாணயங்களை வெளியிட்டார். தைமூரின் மூத்த மகன் *ஷா ருக்* நினைவாக ஷாருகி என இந்நாணயத்திற்கு *ஷாருகி* எனப் பெயர் சூட்டினார். நாணயத்தில் ஒருபுறம் கலீபாக்களையும் மறுபுறம் அரசரின் பெயரும், ஹிஜ்ரி வருடமும், அச்சடிக்கப்பட்ட நகரின் பெயரும் பொறிக்கப்பட்டிருக்கும். பாபரின் வாரிசான ஹூமாயூனும் இம்முறையிலேயே நாணயங்களை வெளியிட்டார்.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### சுர் பேரரசு(பொ.வ. 1540–1556)

அறிமுகப்படுத்திய ரூபாய் நாணயங்கள்.]]
தற்கால ரூபாயின் முன்னோடி ஷெர் ஷா சூரி அறிமுகப்படுத்தப்பட்ட நாணயங்கள் ஆகும். இவர் காலத்திற்கும் முன்னர் வெளியிட்ட வெள்ளி நாணயங்கள் *ரூப்யா* என அழைக்கப்பட்ட போதும் இவர் வெளியிட்ட 178 கிராம் நிலையான எடைகொண்ட வெள்ளி நாணயங்கள் மட்டுமே *ரூப்யா* என அழைக்கப்பட்டன.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### பிற்கால முகலாய பேரரசர்கள் (பொ.வ. 1555–1857)

#### அக்பர்

அக்பர் வெளியிட்ட நாணயங்களில் வெளியிட்ட தேதி எண்களால் எழுதப்படாமல் எழுத்துகளால் பொறிக்கப்பட்டிருந்தது. இந்நாணயங்களில் "அல்லாஹ்வைத் தவிர வேறு கடவுள் இல்லை, முஹம்மது அல்லாஹ்வின் தூதர்" எனப் பொறிக்கப்பட்டிருந்தது. நூற்றாண்டினைக் குறிக்க நானயங்களில்*ஆல்ஃப்* எனும் சொல் பயன்படுத்தப்பட்டது. பத்தாண்டுகளுக்கு முன்னரே *ஹிஜ்ரி* 990 களிலேயே *ஆல்ஃப்* சொல் பொறிக்கப்பட்டது.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### பிற்கால முகலாய பேரரசர்கள் (பொ.வ. 1555–1857)

#### ஜஹாங்கீர்

ஜஹாங்கிர் தேதியை விளக்குவதற்காக பல்வேறு இராசி அறிகுறிகளின் உருவங்களுடன் நாணயங்களை வெளியிட்டார். மேலும் கையில் ஒரு கோப்பை மதுவுடன் தன்னைப் பற்றிய உருவப்படங்களையும் வெளியிட்டார். இஸ்லாத்தில் உயிருள்ளவர்களின் பிரதிநிதித்துவம் தடைசெய்யப்பட்டதால் இந்நாணயங்கள் இஸ்லாமிய மதகுருக்களை கோபப்படுத்தியது. இந்த நாணயங்கள் ஷாஜகானின் காலத்தில் உருகப்பட்டன, ஒரு சில மாதிரிகள் மட்டுமே இன்று எஞ்சியுள்ளன.
# இந்திய நாணய முறை

## பிற்கால இடைக்காலம் மற்றும் தொடக்க நவீன காலம் (பொ.வ. 1300–1858)

### மராட்டியப் பேரரசு

1674 இல் அரியணையில் ஏறிய சத்ரபதி மகாராஜ் சிவாஜி தலைமையில் மராட்டியர்கள் சக்திவாய்ந்தவர்களாக மாறினர். மராட்டியர்கள் ஆண்ட பகுதி பதினெட்டாம் நூற்றாண்டின் முற்பகுதியில் இந்திய துணைக் கண்டத்தின் மிகவும் சக்திவாய்ந்த பரந்த பிரதேசமாக மாறியது. மராட்டியர்கள் சிவ்ராய் எனும் நாணயங்களை வெளியிட்டனர். நாணயத்தின் ஒருபுறம் தேவநாகரியில் 'ஸ்ரீ ராஜா சிவ்' எனப் பொறிக்கப்பட்டிருந்தது. நாணயத்தின் மறுபுறம் தேவநகரில் *சத்ரபதி* எனப் பொறிக்கப்பட்டிருந்தது. நாணயங்கள் தாமிரத்தில் அச்சடிக்கப்பட்டன. *சிவ்ராய் ஹான்* என்று அழைக்கப்படும் தங்க நாணயங்களும் மிகக் குறைந்த அளவில் புழக்கத்திலிருந்தன.
# இந்திய நாணய முறை

## பிரித்தானியக் காலனித்துவக் காலம் (பொ.வ. 1858-1947)

### சுதேசி மாநிலங்கள்

#### ஹைதராபாத் மாநிலம்

ஹைதராபாத் மாநிலம் வெளியிட்ட ரூபாய் நாணயங்களில் சார்மினார் இடம்பெற்றது.
# இந்திய நாணய முறை

## பிரித்தானியக் காலனித்துவக் காலம் (பொ.வ. 1858-1947)

### சுதேசி மாநிலங்கள்

#### திருவிதாங்கூர்

திருவிதாங்கூர் சமஸ்தானம் வெளியிட்ட நாணயங்களில் ஆங்கிலம் ஒருபுறமும் மறுபுறம் மலையாள எழுத்துகளும் பொறிக்கப்பட்டன. மலையாள நாட்காட்டியை அடிப்படையாகக் கொண்டு நாணயங்கள் வெளியிடப்பட்டன. இவை ஃபனம், சக்கரம், காசு என வழங்கப்பட்டன.
**1 ஃபனம் = 4 சக்கரம்**  
| 1 சக்கரம் = 16 காசு | } |
| --- | --- |
# இந்திய நாணய முறை

## பிரித்தானியக் காலனித்துவக் காலம் (பொ.வ. 1858-1947)

### சுதேசி மாநிலங்கள்

#### பரோடா மாநிலம்

பரோடா மாநிலம் மராட்டியர்கள் பலவீனமடைந்த பின்னர் உருவானது. கெய்க்வாட்டுகள் முதல் பரோடா நாணயங்களை வெளியிட்டனர். இவை மராட்டிய முறையில் அமைந்திருந்தன. வெளியிடுபவரின் (அரசர்) பெயர் இந்நாணயங்களில் பொறிக்கப்பட்டிருந்தது. 1857 ஆம் ஆண்டிற்குப் பின்னர் நாணயங்களின் வடிவமைப்பு மாற்றப்பட்டது. இந்நாணயங்கள் கைகளால் உருவாக்கப்பட்டன. பாரசீக மற்றும் நகரி மொழிகளில் வெளியிடப்பட்டன. இவற்றில் கெய்க்வாட்டுகளின் உருவம் பொறிக்கப்பட்டிருந்தது.
# இந்திய நாணய முறை

## சுதந்திரத்திற்குப் பிந்தையக் காலம் (பொ.வ. 1947 - தற்போது)

### இந்திய ஒன்றியம்

சுதந்திரத்திற்குப் பிறகான இந்திய ஒன்றியம் முந்தைய ஏகாதிபத்திய பிரித்தானிய மன்னர்களின் படங்களுடன் நாணயங்களை தக்க வைத்துக் கொண்டது.
# இந்திய நாணய முறை

## சுதந்திரத்திற்குப் பிந்தையக் காலம் (பொ.வ. 1947 - தற்போது)

### குடியரசிற்குப் பின்

ஜனவரி 26, 1950 அன்று, இந்தியா இறையாண்மை கொண்ட குடியரசாக மாறி பின்னர் ஆகஸ்ட் 15, 1950 இல் புதிய நாணயங்கள் அறிமுகப்படுத்தப்பன. இவைகுடியரசு இந்தியாவின் முதல் நாணயத்தை குறிக்கிறது. பிரித்தானிய மன்னரின் உருவப்படத்திற்குப் பதில் அசோகச் சக்கரம் பொறிக்கப்பட்டது.
# வில் புக்கோவ்சுக்கி

**வில் புக்கோவ்சுக்கி** என அழைக்கப்படும் **வில்லியம் ஜான் புக்கோவ்ஸ்கி** (*William Jan Pucovski*, பிறப்பு: 2 பெப்ரவரி 1998) ஒரு ஆத்திரேலியத் துடுப்பாட்ட வீரர் ஆவார். இவர் தனது முதலாவது பட்டியல் அ போட்டியை கிரிக்கெட் ஆத்திரேலியா XI அணிக்காக பாக்கித்தான் தேசிய அணிக்கு எதிராக 2017 சனவரி 10 இல் விளையாடினார். தனது முதலாவது முதல்-தரப் போட்டியை விக்டோரியா அணிக்காக 2017 பெப்ரவரி 1 இல் விளையாடினார். புக்கோவ்சுக்கி தனது முதலாவது பன்னாட்டுத் தேர்வுப் போட்டியை ஆத்திரேலியத் துடுப்பாட்ட அணிக்காக 2021 சனவரி 7 இல், இந்திய அணிக்கெதிராக சிட்னியில் விளையாடினார். இவர் தனது முதலாவது தேர்வு ஆட்டத்தில் 62 ஓட்டங்களைப் பெற்றார்.
# கரக் மாவட்டம்

**கரக் மாவட்டம்** (**Karak District**) (, ) பாகிஸ்தான் நாட்டின் வடமேற்கில் உள்ள பக்துன்வா மாகாணத்தின் தென்மத்திய பகுதியில் அமைந்த மாவட்டங்களில் ஒன்றாகும். இதன் தெற்கில் கோஹாட் மாவட்டம், வடக்கில் பன்னு மாவட்டம் மற்றும் லக்கி மார்வாத் மாவட்டம் எல்லைகளாக உள்ளது. கைபர் பக்துன்வா மாகாணத் தலைநகரம் பெசாவரிலிருந்து 123 கிலோ மீட்டர் தொலைவில் உள்ளது. இம்மாவட்டம் 3 வருவாய் வட்டங்களைக் கொண்டது.  
3372 சகிமீ பரப்பளவு கொண்ட இம்மாவட்டத்தின், 2017-ஆம் ஆண்டின் மக்கள் தொகை கணக்கெடுப்பின் படி, மக்கள்தொகை 7,06,299 ஆகும். இம்மாவட்ட மக்களில் 99.7% பஷ்தூ மொழி பேசுகின்றனர். உருது மற்றும் ஆங்கிலம் சிறிதளவில் பேசப்படுகிறது.
இம்மாவட்டத்தில் இந்துப்பு குன்றுகள் அதிகம் உள்ளது.
# கரக் மாவட்டம்

## வருவாய் வட்டங்கள்

- பண்டாஅ தௌத் ஷா வட்டம்
- கரக் வட்டம்
- தக்த் -இ- நஸ்ரதி வட்டம்
# கரக் மாவட்டம்

## கிருஷ்ணன் கோயில்

இம்மாவட்டத்தில் கிருஷ்ணன் கோயில் உள்ளது. இக்கோயில் டிசம்பர் 2020-இல் அடிப்படைவாத இசுலாமியர்களால்
இடித்து, தீவைக்கப்பட்டது.இக்கோயிலை மீண்டும் இரண்டு வாரத்திற்குள் பாகிஸ்தான் அரசு கட்டித் தரவேண்டும் என உச்ச நீதிமன்றம் உத்தரவிட்டது. மலேசியாவில் உள்ள இந்திய இசுலாமிய மதபோதகரான சாகிர் நாயக், பாகிஸ்தான் போன்ற இசுலாமிய நாடுகளில் பிற சமயத்தினர் கோயில் இருப்பதை எதிர்த்து அறிக்கை வெளியிட்டுள்ளார்.
# கரக் மாவட்டம்

## மாவட்ட நிர்வாகம்

### வருவாய் வட்டங்கள்

- பண்டா தௌத் ஷா வட்டம்
- கரக் வட்டம்
- தக்த் -இ- நஸ்ரதி வட்டம்
# கரக் மாவட்டம்

## இதனையும் காண்க

- கைபர் பக்துன்வா மாகாணம்
- கைபர் பக்துன்வா மாவட்டப் பட்டியல்
# டொமினிக் பிரசண்டேசன்

**டொமினிக் பிரசண்டேசன்** (*Dominic Presentation*; பிறப்பு: பெப்ரவரி 19, 1949) ஒரு இந்திய அரசியல்வாதியும், கேரள மாநிலத்தின் கொச்சி தொகுதியின் முன்னாள் சட்டமன்ற உறுப்பினரும் ஆவார். இவர் கேரள பிரதேச காங்கிரசு குழுவின் நிர்வாக உறுப்பினரும், அகில இந்திய காங்கிரஸ் கமிட்டி உறுப்பினரும் ஆவார். உம்மன் சாண்டி தலைமையில் நடத்தப்பட்ட 11 வது கேரள சட்டசபையில் மீன்வளம், விளையாட்டு, விமான நிலையம் மற்றும் சிறுபான்மையினர் நலன் ஆகிய துறைகளுக்கு அமைச்சராக இருந்தார்.
# டொமினிக் பிரசண்டேசன்

## ஆரம்ப வாழ்க்கை

டொமினிக் பிரசண்டேசன் 1949 பிப்ரவரி 19 இல் பெலிக்சு பிரசண்டேசன், ரோசம்மா ஆகியோருக்குக் கட்டூரில் பிறந்தார்.
# டொமினிக் பிரசண்டேசன்

## பணி

இவர் தனது அரசியல் வாழ்க்கையை பள்ளிக்கல்வி கற்றபோதே தொடங்கினார். எர்ணாகுளம் நகரில் செயல்பட்ட கேரள மாணவர் சங்கத்தின் செயலாளர், இந்திய தேசிய மாணவர் சங்க உறுப்பினர், புனித ஆல்பர்ட் கல்லூரியின் தலைவர், 1998ம் ஆண்டில் கொச்சின் நகராட்சி ஆணையத்தின் எதிர்க்கட்சி தலைவர், எர்ணாகுளம் மாவட்ட காங்கிரஸ் குழுவின் செயலாளர், கேரள பல்கலைக்கழக சங்கத்தின் செயற்குழு உறுப்பினர் என்பவை உள்ளிட்ட பல்வேறு பல்வேறு பதவிகளை வகித்துள்ளார்.
# எனது அஞ்சல் தலை திட்டம்

**எனது அஞ்சல் தலை** (**My Stamp scheme**) இந்திய அஞ்சல் துறை வருவாயை ஈட்டும் முயற்சியில் 2011-ஆம் ஆண்டு முதல் தனிநபர்களுக்கும், நிறுவனங்களுக்கும் **மை ஸ்டாம்ப்** என்ற தனிப்பயனாக்கப்பட்ட அச்சிடும் திட்டத்தை துவக்கியது. இந்த திட்டத்தின் கீழ், ஒரு தனிநபர் ரூபாய் 300 செலுத்தினால் போதும். இத்திட்டத்தில் உயிரோடு இருப்பவர்களுக்கு மட்டுமே அஞ்சல் தலைகளை வெளியிட முடியும். இறந்து போனவர்களுக்கு அஞ்சல் தலைகளை பெற முடியாது. ஒரு தொழில் அல்லது வணிக நிறுவனம் தங்களது புகைப்படம் அல்லது சின்னத்தை அஞ்சல் தலையில் அச்சிட்டு வெளியிட ரூபாய் 12 இலட்சம் தொகை செலுத்தினால் மட்டுமே இந்திய அஞ்சல் துறை அச்சிட்டு வெளியிடுகிறது.12 இலட்சம் பணம் செலுத்தியவர் 60,000 அஞ்சல்தலைகளை உள்ளடக்கிய 5,000 தாள்களைப் பெறுவார். இந்த முத்திரைகள் பொது அஞ்சலுக்குப் பயன்படுத்தப்படலாம். மேலும் இவ்வகையான அஞ்சல் தலைகள் அஞ்சற்றலையியல் மற்றும் தேர்ந்தெடுக்கப்பட்ட அஞ்சல் நிலையங்கள் மற்றும் சுற்றுலாத் தலங்களில் விற்பனைக்கு கிடைக்கிறது.  
முன்னதாக, இந்தியா போஸ்ட் ரூ 300 ‘மை ஸ்டாம்ப்’ தாளில் தபால்தலைக்கு அடுத்ததாக புகைப்படம் அல்லது வடிவமைப்பை அச்சிட மட்டுமே அனுமதித்தது. இதுவரை இந்திய அஞ்சல் துறையின் இணையவழி தளமான அமேசான் இந்தியா மற்றும் இந்துஸ்தான் ஏரோநாட்டிக்ஸ் லிமிடெட் ஆகியவற்றிற்கான தனிப்பயனாக்கப்பட்ட எனது அஞ்சல் தலையை வெளியிட்டது. எனது அஞ்சல் தலை திட்டத்தின் மூலம் இந்திய அஞ்சல் துறை, 2016-17 நிதியாண்டில் ரூ 2 கோடி பெற்றது.
# ஜோஸ் வேடன்

**ஜோஸ் வேடன்** (Joss Whedon) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர், இசையமைப்பாளர் மற்றும் திரைப்படத் தயாரிப்பாளர் ஆவார். இவர் மியூட்டண்ட் எனிமி புரொடக்ஷன் நிறுவனத்தின் நிறுவனர் மற்றும் பெல்வெதர் பிக்சர்ஸ் நிறுவனத்தின் இணைந்து நிறுவினார் ஆவார். மேலும் பஃபி தி வாம்பயர் ஸ்லேயர் (1997-2003), ஏஞ்சல் (1999-2004), பையர்பிலே (2002), டால்ஹவுஸ் (2009-2010), ஏஜென்ட்ஸ் ஒப் ஷீல்ட் போன்ற பல தொலைக்காட்சித் தொடர்களை உருவாக்கியுள்ளார். இவர் பல படங்களைத் தயாரித்து, இயக்கி மற்றும் எழுதியுள்ளார் என்பது குறிப்பிடத்தக்கது.  
இவர் பிக்சார் நிறுவனத்தின் இயங்குபடமான டாய் ஸ்டோரி (1995) என்ற படத்தை இணைந்து எழுதினார் இதற்காக அவர் சிறந்த அசல் திரைக்கதையிற்கான அகாதமி விருதுக்கு பரிந்துரைக்கப்பட்டார். மார்வெல் திரைப் பிரபஞ்ச மீநாயகன் திரைப்படங்களான தி அவேஞ்சர்ஸ் (2012) மற்றும் அதன் தொடர்ச்சியான அவெஞ்சர்ஸ்: ஏஜ் ஆஃப் அல்ட்ரான் (2015) ஆகியவற்றை எழுதி இயக்கியுள்ளார், மேலும் டிசி விரிவாக்கப்பட்ட பிரபஞ்ச மீநாயகன் படமான ஜஸ்டிஸ் லீக் (2017) படத்திற்கான வசனத்தை இணைந்து எழுதினார். சாக் சினைடருக்கு பதிலாக ஜஸ்டிஸ் லீக் திரைப்படத்தின் மறு படப்பிடிப்புகளில் இயக்குநராகவும் பணியாற்றியுள்ளார்.
# டி. எஸ். நந்தகுமார்

**டி. எஸ். நந்தகுமார்** (T. S. Nandakumar) (பிறப்பு 17 மார்ச் 1958) இவர் ஒரு பிரபலமான இந்திய பல்துறை கர்நாடக இசை தாளவாதியாவார். இவர் முதன்மையாக மிருதங்கம் இசைப்பதில் திறமையானவர்.
# டி. எஸ். நந்தகுமார்

## தனிப்பட்ட வாழ்க்கை

டி.சங்கரநாராயணன் நந்தகுமார் (டி.எஸ்.நந்தகுமார்) மார்ச் 17, 1958 அன்று இந்தியாவின் கேரளாவின் அம்பலப்புழாவில் பிறந்தார். இவர் பாலகிருட்டிண பணிக்கருக்கும் சரஸ்வதி என்பவருக்கும் மகனாகப் பிறந்தார். இவர் நன்கு அறியப்பட்ட நாதசுவர கலைஞரர்களான அம்பலப்புழா சகோதரர்களின் குடும்பத்திலிருந்து வந்தவர். குருகுல சம்பிரதாயத்தில் கைதாவன மாதவதாசின் வழிகாட்டுதலின் கீழ் மிருதங்கம் கற்று இலய வித்வானாக புலமை பெற்றார்.  
இவர் தனக்கு நான்கு வயதாக இருந்தபோது இசையில் வலுவான ஆர்வத்தை வளர்த்துக் கொண்டார். செம்மங்குடி சீனிவாச ஐயர், எம். டி. இராமநாதன், எஸ்.ராமநாதன், ஆர். கே. ஸ்ரீகண்டன், வெ. தட்சிணாமூர்த்தி, பீம்சென் ஜோஷி, பாலமுரளிகிருஷ்ணா, டி. என். கிருஷ்ணன், எல். சுப்பிரமணியம், என். ரமணி, கே. ஜே. யேசுதாஸ், என். இராஜம், டி. கே. கோவிந்த ராவ், நேதுநூரி கிருஷ்ணமூர்த்தி, டி. வி. கோபாலகிருஷ்ணன், பரஸ்சால பி. பொன்னம்மாள், ஏ. கன்னியாகுமாரி, எம். சந்திரசேகரன் போன்ற புகழ்பெற்ற கலைஞர்களின் வரிசையில் இவரும் இந்திய பண்டைய கலை வடிவத்தை நிலைநாட்ட தனது வாழ்க்கைப் பணியை மேற்கொண்டார்.  
நந்தகுமார் ஒரு ஆசிரியராகவும், கலைஞராகவும் இந்திய கர்நாடக இசையை ஊக்குவித்து வருகிறார். இவர் நாடு முழுவதும் பல்வேறு இசைத் திருவிழாக்களை நிகழ்த்துகிறார்.  
மாணவர்களுக்கு பயிற்சியளிப்பதற்கும் கலைஞர்களுடன் அவர்களுடன் நல்லுறவை வளர்ப்பதற்கும் இந்தியாவிலும், வெளிநாடுகளில் லாமரின் ஹியூஸ்டன் பல்கலைக்கழகம், இண்டியானா பென்சில்வேனியா பல்கலைக்கழகம் போன்றவற்றில் பல இசை நிகழ்ச்சிகளை நடத்தியுள்ளார்.  
நந்தகுமார் பல விருதுகளைப் பெற்றுள்ளார். இந்திய பாரம்பரிய இசைத்துறையில் இவர் செய்த பங்களிப்புகளுக்காக சென்னை சாந்தி அறக்கட்டளையிலிருந்து வாழ்நாள் சாதனையாளர் விருதைப் பெற்றார். கிளீவ்லேண்ட் தியாகராஜர் குழு வழங்கிய விருதினை பாலமுரளிகிருஷ்ணாவும் அமெரிக்காவின் இந்தியத் தூதர் நிருபமா ராவும் இவருக்கு 'சிறந்த ஆசிரியர் விருது' வழங்கினர். கேலிச் சித்திரக் கலைஞர் ஆர்.கே.லட்சுமண் இவரை கௌரவித்தார்.
# தோ. சங்கர வாரியர்

**தைக்கட்டுசேரி சங்கர வாரியர்** (Thaikkattusery Sankara Warrier) (1797 - 23 அக்டோபர் 1856) இவர் ஒரு இந்திய அரசு ஊழியரும், நிர்வாகியுமாவார். இவர் 1840 முதல் 1856 வரை கொச்சி இராச்சியத்தின் திவானாக பணியாற்றினார். இவரது மகன்களான டி.சங்குன்னி மேனனும், டி. கோவிந்தன் மேனனும் கொச்சியின் திவான்களாக பணியாற்றியுள்ளனர்.
# தோ. சங்கர வாரியர்

## ஆரம்ப கால வாழ்க்கை

சங்கர வாரியர் 1797 சனவரியில் திருச்சூருக்கு அருகிலுள்ள ஒல்லூர் கிராமத்தைச் சேர்ந்த ஏழை அம்பலவாசி குடும்பத்தில் பிறந்தார். சமசுகிருதத்தில் ஆரம்பகால பள்ளிப்படிப்பிற்குப் பிறகு, இவர் தனது 17 வயதில் எர்ணாகுளத்திற்கு குடிபெயர்ந்து மேல்முறையீட்டு நீதிமன்றத்தில் எழுத்தராக வேலைவாய்ப்பைப் பெற்றார். பின்னர், திவானின் அலுவலகத்திற்கு மாற்றப்பட்டார். படிப்படியாக 24 வயதில் தலைமை ராயசம் (கடிதத் துறைத் தலைவர்) ஆனார்.  
கொச்சி இராச்சியத்தில் எழுத்தராக சேர்ந்த இவர் 1840 இல் திவானாக உயர்ந்தார். திவானாக இவர் தனது நிர்வாக திறன்களுக்காக புகழ் பெற்றார். இது கொச்சி சுதேச மாநிலங்களிடையே முன்னணியில் உயர உதவியது. 1854 பிப்ரவரி 16 அன்று அடிமைத்தனத்தை ஒழிக்கும் பிரகடனத்தை வெளியிட மகாராஜா மீது நிலவியதற்காக சங்கர வாரியர் குறிப்பாக நினைவுகூரப்படுகிறார்.
# தோ. சங்கர வாரியர்

## இறப்பு

சங்கர வாரியர் 1856 இல் இறந்தார். இவருக்குப் பிறகு வெங்கட ராயர் என்பவர் திவானாக வந்தார்.
# ஸ்டெல்லன் ஸ்கார்ஸ்கார்ட்

**ஸ்டெல்லன் ஸ்கார்ஸ்கார்ட்** (பிறப்பு: 13 சூன் 1951) என்பவர் சுவீடன் நாட்டை சேர்ந்த திரைப்பட நடிகர் ஆவார். இவர் 1968 ஆம் ஆண்டு முதல் ஹாலிவுட் திரைப்படங்கள் மற்றும் தொலைக்காட்ச்சி தொடர்களில் நடித்து வருகின்றார்.  
இவர் மார்வெல் திரைப் பிரபஞ்ச திரைப்படங்களில் 'டாக்டர். எரிக் செல்விக்' என்ற கதாபாத்திரம் மூலம் தோர் (2011), தி அவெஞ்சர்ஸ் (2012), தோர்: த டார்க் வேர்ல்டு (2013) மற்றும் அவெஞ்சர்ஸ்: ஏஜ் ஆஃப் அல்ட்ரான் (2015) போன்ற திரைப்படங்களில் நடித்துள்ளார்.
# தோ. சங்குன்னி மேனன்

**தோட்டகட்டு சங்குன்னி மேனன்** (Thottakattu Sankunni Menon) (21 ஏப்ரல் 1820 - 1881), இவர் ஒரு இந்திய அரசு ஊழியரும், நிர்வாகியுமாவார். இவர் 1860 முதல் 1879 வரை கொச்சி இராச்சியத்தின் திவானாக பணியாற்றினார். இவரது நிர்வாகம் வளர்ச்சியின் ஒரு காலமாக அங்கீகரிக்கப்பட்டுள்ளது. இவரது சகோதரர் கோவிந்த மேனன் என்பவரும் 1889 க்கும் 1879க்குமிடையில் கொச்சியின் திவானாகப் பணியாற்றினார்.
# தோ. சங்குன்னி மேனன்

## ஆரம்ப கால வாழ்க்கை

சங்குன்னி மேனன், 1840 முதல் 1856 வரை கொச்சி இராச்சியத்தில் திவானாகப் பணியாற்றிய சங்கர வாரியர் என்பவரின் மூத்த மகனாவார். 1820 ஆம் ஆண்டில் திருச்சூரில் பிறந்த இவர் ஒரு நல்ல ஆங்கிலக் கல்வியைப் பெற்றார். வெங்கட ராவ் என்பவருக்குப் பின் கொச்சியின் திவானாக நியமிக்கப்பட்டபோது சென்னை மாகாணத்திலிருந்த திருநெல்வேலி மாவட்டத்தில் துணை ஆட்சியராக பணியாற்றி வந்தார்.
# தோ. சங்குன்னி மேனன்

## ஆட்சி

சங்குன்னி மேனனின் முதல் நான்கு ஆண்டுகள் இவரது துணை திவான் பரமேஸ்வர பட்டரின் சூழ்ச்சிகளைக் கையாளுவதிலேயே சென்றது. 1864 ஆம் ஆண்டில், கொச்சியின் மன்னன் ஐந்தாம் இரவி வர்மா இறந்த பின்னர், பரமேஸ்வர பட்டரை பதவி நீக்கம் செய்த பின்னர் இவர் நிர்வாகத்தின் முழு கட்டுப்பாட்டையும் பெற்றார்.
# தோ. சங்குன்னி மேனன்

## நிர்வாகம்

திவானாக நியமிக்கப்படுவதற்கு முன்னர் பிரிட்டிசு இந்தியாவில் நீதித்துறை அதிகாரியாக பணியாற்றிய மேனன், கொச்சினின் நீதி முறையை சீர்திருத்தினார். இவர் அனைத்து வட்டங்களிலும் நீதிமன்றங்களை நிறுவினார். மேனனின் காலம் வரை, மாநிலத்தில் அனைத்து நீதித்துறை நியமனங்களும் தகுதியற்ற ஆண்களால் நடத்தப்பட்டன. மேலும் ஊழல் அதிகமாக இருந்தது. மேனன் இதற்கெல்லாம் முற்றுப்புள்ளி வைத்து, நீதித்துறை அதிகாரிகள் தகுதிவாய்ந்தவர்களாக இருப்பது கட்டாயமாக்கப்பட்டது. அவர்களின் அதிகாரங்களும் கடமைகளும் குறியிடப்பட்டு ஊதியம் இரட்டிப்பாக்கப்பட்டன. மொத்தம் பதினொரு விதிமுறைகள் மூலம், மேனன் இந்த அமைப்பை பிரிட்டிசு இந்தியாவில் நடைமுறையில் உள்ளவற்றுடன் இணையாகக் கொண்டுவந்தார்.  
1865 ஆம் ஆண்டில் நடைபெற்ற வர்த்தக மாநாட்டில் கொச்சி, திருவிதாங்கூர், பிரிட்டிசு இந்தியா (மலபார் மாவட்டம்) போன்ற சுதேச மாநிலங்கள் பங்கேற்றன. மாநாட்டின் விளைவாக, கொச்சி புகையிலை மீதான தனது ஏகபோகத்தை கைவிட்டு, பிரிட்டிசு இந்தியாவுடன் இணையாக உப்பு வரியை விலைக்கு உயர்த்தியது. இந்த நடவடிக்கைகள் அத்தியாவசிய பொருட்களின் கடத்தலைத் தடுக்க உதவியது.  
புகையிலை ஏகபோகத்தை கைவிடுவதால் வருவாய் இழப்பை ஈடுசெய்ய, மேனன் நெல் விலையை அதிகரித்தார். தற்செயலாக, இந்த காலகட்டத்தில், நீர்ப்பாசனம் செழித்தது குறிப்பாக சித்தூர் வட்டத்தில் அதிக நிலங்கள் சாகுபடிக்கு உட்படுத்தப்பட்டன. கொச்சி அரசாங்கமும் அபினி மற்றும் கஞ்சா விற்பனையில் ஏகபோக உரிமையை ஏற்றுக்கொண்டது. மேனனின் ஆட்சிக் காலத்தில் மொத்த நில வருவாய் 35 சதவீதத்திற்கும் மேலாக அதிகரித்துள்ளது. நில பத்திரங்களை பதிவு செய்வது அறிமுகப்படுத்தப்பட்டது, நீதிமன்ற கட்டணம் திருத்தப்பட்டது. மேலும் காப்பி சாகுபடிக்கு வன நிலங்கள் அகற்றப்பட்டன. மேனனின் ஆட்சிக் காலத்தில் மாநிலத்தின் வருமானம் 50 சதவீதத்திற்கும் மேலாக அதிகரித்தது.  
ஐரோப்பிய பொறியியலாளரின் கீழ் பொதுப்பணித் துறை 1868 இல் ஒரு நிறுவப்பட்டது. இரயில்வேயை மாநில தலைநகருக்கு விரிவுபடுத்துவதற்காக சங்குன்னி மேனன் பிரிட்டிசு இந்தியாவில் இரயில்வே அதிகாரிகளுடன் பேச்சுவார்த்தை நடத்தினார். ஆனால் திவானின் வாழ்நாளில் இந்த முயற்சிகள் பலனளிக்கவில்லை. மாநில அஞ்சல் சேவை பொதுமக்கள் பயன்பாட்டிற்காக திறக்கப்பட்டது. எர்ணாகுளம் பொது நூலகம் சனவரி 1, 1870 அன்றும் , திருச்சூர் பொது நூலகம் 1873 அன்றும் திறக்கப்பட்டது. எர்ணாகுளம் பள்ளி இரண்டாம் வகுப்பு கல்லூரியின் தரத்திற்கு உயர்த்தப்பட்டது. அனைத்து வட்டங்களிலும் ஆங்கில பள்ளிகள் திறக்கப்பட்டன.
# தோ. சங்குன்னி மேனன்

## ஓய்வு

உடல்நிலை சரியில்லாததால் சங்குன்னி மேனன் 1879 ஆகத்து 22 அன்று ஓய்வு பெற்றார். இவருக்குப் பிறகு இவரது தம்பி கோவிந்த மேனன் பதவிக்கு வந்தார். அவர் ஓய்வு பெற்றதும், மன்னர் ராம வர்மா அவருக்கு கடிதம் எழுதினார்
# தோ. சங்குன்னி மேனன்

## மரியாதை

பிரிட்டிசு இராச்சியத்திற்கான இவரது சேவைகளுக்காக, இவர், இந்தியாவின் நட்சத்திரத்தின் தோழராக மாற்றப்பட்டார் .